ในประเทศเบลเยียม **จังหวัด** (ดัตช์: *provincie*; ฝรั่งเศส: *province*; เยอรมัน: *Provinz*) เป็นหน่วยการปกครองย่อยของแคว้น โดยแคว้นเฟลมิช (ฟลานเดอส์) และแคว้นวอลลูน (วอลโลเนีย) แบ่งออกเป็นจังหวัด แคว้นละ 5 จังหวัด ส่วนแคว้นสุดท้ายคือแคว้นนครหลวงบรัสเซลส์ไม่ได้แบ่งออกเป็นจังหวัดเนื่องจากในอดีตเป็นเพียงพื้นที่ส่วนเล็ก ๆ ของจังหวัดหนึ่ง

จังหวัดส่วนใหญ่ได้รับการตั้งชื่อตามดัชชีและเคาน์ตีที่เคยมีมาแต่ก่อนในพื้นที่ ในขณะที่เขตแดนนั้นส่วนมากเป็นมรดกมาจากการแบ่งเขตจังหวัดในสมัยที่ถูกผนวกเข้ากับจักรวรรดิฝรั่งเศสที่ 1 โดยใน ค.ศ. 1830 ที่มีการก่อตั้งประเทศเบลเยียมนั้นมีเพียงแค่ 9 จังหวัด รวมถึงจังหวัดบราบันต์อันเป็นที่ตั้งของเมืองหลวงบรัสเซลส์ ต่อมาใน ค.ศ. 1995 จังหวัดนี้ได้ถูกแบ่งเป็นสามส่วน ได้แก่ เฟลมิชบราบันต์ซึ่งกลายเป็นส่วนหนึ่งของแคว้นเฟลมิช วอลลูนบราบันต์ซึ่งกลายเป็นส่วนหนึ่งของแคว้นวอลลูน และส่วนสุดท้ายคือบริเวณแคว้นนครหลวงบรัสเซลส์ซึ่งกลายเป็นแคว้นที่สามของประเทศ การแบ่งการปกครองนี้แสดงให้เห็นถึงการแบ่งแยกทางการเมืองระหว่างแคว้นวอลลูนที่ใช้ภาษาฝรั่งเศสกับแคว้นเฟลมิชซึ่งใช้ภาษาดัตช์ โดยมีแคว้นนครหลวงบรัสเซลส์เป็นเขตทวิภาษา

การจัดการปกครองเป็นจังหวัดนั้นได้รับการระบุไว้ในมาตรา 5 ของรัฐธรรมนูญเบลเยียม โดยจังหวัดทั้งหมดรวมกับบรัสเซลส์สามารถแบ่งย่อยเป็นอีก 43 เขต และ 581 เขตเทศบาล

จังหวัด
-------

จังหวัดในเบลเยียม (รวมถึงแคว้นนครหลวงบรัสเซลส์) และจำนวนประชากร ณ วันที่ 1 มกราคม ค.ศ. 2019

  


| ธง | อาร์ม | จังหวัด | ชื่อในภาษาดัตช์ | ชื่อในภาษาฝรั่งเศส | ชื่อในภาษาเยอรมัน | เมืองหลวง | ผู้ว่าราชการ | เนื้อที่กม.2(ไมล์2) | จำนวนประชากร(1 ม.ค. 2019) | ความหนาแน่นต่อ กม.2(ต่อ ไมล์2) | รหัสไปรษณีย์ | HASC | FIPS | ISO 3166-2:BE |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| แคว้นนครหลวงบรัสเซลส์ |
|  |  | แคว้นนครหลวงบรัสเซลส์ | *Brussels Hoofdstedelijk Gewest* | *Région de Bruxelles-Capitale* | *Region Brüssel-Hauptstadt* | นครบรัสเซลส์ | Rudi Vervoort | ตั้งแต่ 2013 | 162.4(62.7) | 1,208,542 | 7,442(19,270) | 1000–1299 | BE.BR | BE02 | BBR |
| แคว้นเฟลมิช |
|  |  | เฟลมิชบราบันต์ | ***Vlaams-Brabant*** | *Brabant flamand* | *Flämisch-Brabant* | เลอเฟิน | Lodewijk De Witte | ตั้งแต่ 1995 | 2,118(818) | 1,146,175 | 542(1,400) | 1500–1999, 3000–3499 | BE.VB | BE12 | VBR |
|  |  | ลิมบืร์ค | ***Limburg*** | *Limbourg* | *Limburg* | ฮัสเซิลต์ | Herman Reynders | ตั้งแต่ 2009 | 2,427(937) | 874,048 | 361(930) | 3500–3999 | BE.LI | BE05 | VLI |
|  |  | เวสต์ฟลานเดอส์ | ***West-Vlaanderen*** | *Flandre occidentale* | *Westflandern* | บรูช | Carl Decaluwé | ตั้งแต่ 2012 | 3,197(1,234) | 1,195,796 | 375(970) | 8000–8999 | BE.WV | BE09 | VWV |
|  |  | อีสต์ฟลานเดอส์ | ***Oost-Vlaanderen*** | *Flandre orientale* | *Ostflandern* | เกนต์ | Jan Briers | ตั้งแต่ 2013 | 3,007(1,161) | 1,515,064 | 504(1,310) | 9000–9999 | BE.OV | BE08 | VOV |
|  |  | แอนต์เวิร์ป | ***Antwerpen*** | *Anvers* | *Antwerpen* | แอนต์เวิร์ป | Cathy Berx | ตั้งแต่ 2008 | 2,876(1,110) | 1,857,986 | 647(1,680) | 2000–2999 | BE.AN | BE01 | VAN |
| แคว้นวอลลูน |
|  |  | นามูร์ | *Namen* | ***Namur*** | *Namür* | นามูร์ | Denis Mathen | ตั้งแต่ 2007 | 3,675(1,419) | 494,325 | 135(350) | 5000–5999 | BE.NA | BE07 | WNA |
|  |  | ลักเซมเบิร์ก | *Luxemburg* | ***Luxembourg*** | *Luxemburg* | อาร์ลง | Olivier Schmitz | ตั้งแต่ 2016 | 4,459(1,722) | 284,638 | 64(170) | 6000–6999(ร่วมกับแอโนตะวันออก) | BE.LX | BE06 | WLX |
|  |  | ลีแยฌ | *Luik* | ***Liège*** | ***Lüttich*** | ลีแยฌ | Hervé Jamar | ตั้งแต่ 2015 | 3,857(1,489) | 1,106,992 | 288(750) | 4000–4999 | BE.LG | BE04 | WLG |
|  |  | วอลลูนบราบันต์ | *Waals-Brabant* | ***Brabant wallon*** | *Waals-Brabant* | วาฟวร์ | Gilles Mahieu | ตั้งแต่ 2015 | 1,097(424) | 403,599 | 368(950) | 1300–1499 | BE.BW | BE10 | WBR |
|  |  | แอโน | *Henegouwen* | ***Hainaut*** | *Hennegau* | มงส์ | Tommy Leclercq | ตั้งแต่ 2013 | 3,813(1,472) | 1,344,241 | 353(910) | 7000–7999 (ตะวันตก), 6000–6999 (ตะวันออก ร่วมกับลักเซมเบิร์ก) | BE.HT | BE03 | WHT |
| รวมทั้งสิ้น | *België* | *Belgique* | *Belgien* | นครบรัสเซลส์ |  |  | 30,689(11,849) | 11,431,406 | 373(970) |  |  |  |  |

รัฐบาลจังหวัด
-------------

การปกครองในจังหวัดประกอบด้วยสามฝ่าย ได้แก่ *สภาจังหวัด* ซึ่งเป็นฝ่ายนิติบัญญัติ; *คณะผู้แทน* หรือ *คณะจังหวัด* ซึ่งเป็นฝ่ายบริหาร; และ *ผู้ว่าราชการจังหวัด* ซึ่งมาจากการแต่งตั้งของรัฐบาลแคว้น (แคว้นเฟลมิชหรือแคว้นวอลลูน)

สมาชิก *สภาจังหวัด* (ดัตช์: *provincieraad*; ฝรั่งเศส: *conseil provincial*; เยอรมัน: *Provinzrat*) มาจากการเลือกตั้งของประชากรในจังหวัดนั้น ๆ จำนวนที่นั่งขึ้นอยู่กับสัดส่วนประชากร โดยกำหนดให้มีการเลือกตั้งทุก 6 ปี พร้อม ๆ กันกับการเลือกตั้งเทศบาล 

ฝ่ายบริหารซึ่งในอดีตเรียกว่า *คณะผู้แทนถาวร* (ดัตช์: *bestendige deputatie*; ฝรั่งเศส: *députation permanente*; เยอรมัน: *ständige Abordnung*) ในแคว้นเฟลมิชในปัจจุบันเรียกว่า *คณะผู้แทน* (ดัตช์: *deputatie*) ประกอบด้วยผู้ว่าราชการจังหวัด 1 ตำแหน่ง และรองผู้ว่าราชการจังหวัด 6 ตำแหน่ง ซึ่งมาจากการแต่งตั้งของสภาจังหวัด โดยตั้งแต่ ค.ศ. 2018 เป็นต้นมาได้มีการลดจำนวนรองผู้ว่าราชการจังหวัดลงเหลือเพียง 5 ตำแหน่ง ส่วนในแคว้นวอลลูนในปัจจุบันเรียกว่า *คณะจังหวัด* (ฝรั่งเศส: *collège provincial*; เยอรมัน: *Provinzkollegium*) ประกอบด้วยผู้ว่าราชการจังหวัด 1 ตำแหน่ง และรองผู้ว่าราชการจังหวัด จำนวน 4–5 ตำแหน่ง (ขึ้นอยู่กับจำนวนประชากรในจังหวัดนั้น ๆ) ซึ่งมาจากการแต่งตั้งของสภาจังหวัด

ในจังหวัดเฟลมิชบราบันต์มีตำแหน่งรองผู้ว่าราชการจังหวัด (ดัตช์: *adjunct van de gouverneur*) อีกหนึ่งตำแหน่ง ซึ่งมาจากการแต่งตั้งของรัฐบาลแคว้นเฟลมิชจากการเสนอชื่อของรัฐบาลกลางเบลเยียม และจะต้องมีความรู้ความสามารถด้านภาษาทั้งสองภาษา โดยมีหน้าที่กำกับดูแลการบังคับใช้กฎหมายว่าด้วยการใช้ภาษาในเขตเทศบาลปริมณฑลของกรุงบรัสเซลส์

โดยภายหลังจากการปฏิรูปทางการเมืองครั้งที่ 5 หน้าที่รับผิดชอบขององค์การต่าง ๆ ในสังกัดจังหวัดนั้นได้รับการถ่ายโอนให้แก่แคว้นแทน โดยแคว้นมีอำนาจในการแก้ไขหรือตรากฎหมายว่าด้วยการองค์กรในระดับจังหวัดต่าง ๆ ได้ อย่างไรก็ตาม รัฐบาลกลางยังคงมีบทบาทในกิจการบางอย่างในจังหวัด เช่น แคว้นมีหน้าที่ในการแต่งตั้งผู้ว่าราชการจังหวัด เพียงแต่จะต้องได้รับการเสนอชื่ออย่างเป็นเอกฉันท์จากรัฐบาลกลางเท่านั้น การตรากฎหมายว่าด้วยผู้ว่าราชการและรองผู้ว่าราชการกรุงบรัสเซลส์รวมทั้งรองผู้ว่าราชการจังหวัดเฟลมิชบราบันต์ก็อยู่ในอำนาจของรัฐบาลกลางเช่นกัน

อ้างอิง
-------

1. ↑
2. ↑
3. ↑
4. ↑
5. ↑
6. 1 2 3 4  "Province of Belgium". statoids.com.

| * ด
* ค
* ก
เขตการปกครองของประเทศเบลเยียม |
| --- |
| ประชาคม | 
* ฝรั่งเศส
* เฟลมิช
* เยอรมัน

 | เบลเยียม |
| แคว้น | 
* แคว้นนครหลวงบรัสเซลส์
* แคว้นเฟลมิช (ฟลานเดอส์)
* แคว้นวอลลูน (วอลโลเนีย)

 |
| จังหวัด | 

|  |  |
| --- | --- |
| แคว้นเฟลมิช | 
* เฟลมิชบราบันต์
* ลิมบืร์ค
* เวสต์ฟลานเดอส์
* อีสต์ฟลานเดอส์
* แอนต์เวิร์ป

 |
| แคว้นวอลลูน | 
* นามูร์
* ลักเซมเบิร์ก
* ลีแยฌ
* วอลลูนบราบันต์
* แอโน

 |

 |